als_Latn dik_Latn sag_Latn
-
12 Nëntor 2014
Gjykata Refuzon Lirimin e Sylejman Selimit nga ParaburgimiShare:
-
-
Në procesin kundër “Grupit Drenica”, kryetari i trupit gjykues Darius Silicki tha se ka refuzuar kërkesën e mbrojtësve të Sylejman Selimit e Jahir Demakut për lirim të klientëve të tyre nga paraburgimi.
Silicki tha në gjykatore se vendimin për këtë refuzim dhe arsyet pse e mori një vendim të tillë do t’ua japë të shkruara palëve.
“Dëshmitarin D” vazhdoi ta marrë në pyetje Tahir Rrecaj, avokati i Sahit Jasharit dhe më pas edhe Haxhi Millaku që në këtë proces gjyqësor mbron Sabit Gecin.
Të dy avokatët e pyetën lidhur me qendrën e ndalimit në Likovc.
Seanca do të vazhdojë nesër, ndërsa pritet që “Dëshmitarin D” ta marrë në pyetje pala mbrojtëse e Sami Lushtakut.
Silicki në fund njoftoi se seanca e paraparë për të premten nuk do të mbahet, për arsye të koordinimit të sallave të gjykimit.
14:48
Seanca e “Grupit Drenica” Mbyllet për Publikun
Kryetari i trupit gjykues Darius Silicki urdhëroi boshatisjen e sallës nga publiku dhe mediet, pasi gjatë marrjes në pyetje të “Dëshmitarit D” nga Tahir Rrecaj, avokat i Sahit Jasharit, u rrezikua zbulimi i identitetit të një personi që mund të jetë dëshmitar i mbrojtur në rastin e “Grupit Drenica”.
“Dëshmitari D” kishte thënë gjatë dëshmisë së tij të martën se kur vizitoi qendrën e ndalimit në Likovc, kishte parë disa të burgosur të cilët ishin në gjendje të rëndë.
Po të martën ai tregoi se pas luftës kishte folur me njërin nga këta të burgosur, i cili i kishte thënë dëshmitarit se e kishin rrahur, ngase e konsideronin kolaboracionist.
Tahir rrecaj, avokati i Sahit Jasharit e pyeti Dëshmitarin D” për njërin nga personat që dëshmitari i kishte parë të ndaluar në Likovc.
Kur dëshmitari filloi të flasë rrezikoi zbulimin e identitetit të këtij personi, i cili mund të jetë dëshmitar i mbrojtur në këtë proces gjyqësor.
Kryetari i trupit gjykues Darius Silicki për ta shmangur këtë gjë zbrazi sallën nga publiku deri në orën 15:00.
13:02
“Dëshmitari D”: Nuk Kam Bërë Kurrgjë-Tha i Vrari Nga Lushtaku
Prokurori Michalczuk vazhdoi ta pyesë dëshmitarin rreth vrasjes për të cilën dëshmitari fajësoi Sami Lushtakun.
Michalczuk e pyeti dëshmitarin se çfarë i ka thënë Sami Lushtakut personi të cilin ish-komandanti më pas dyshohet se e vrau.
“I ka thënë mos më vraj të lutem. Nuk kam ba kurrgjë”, ishte përgjigjja e dëshmitarit.
Prokurori kërkoi të dijë se në çfarë gjuhe dhe çfarë dialekti i tha këto fjalë i kapuri nga dy ushtarë të UÇK-së që më pas u qëllua.
Në çfarë gjuhe ia ka thënë këtë?, e pyeti prokurori.
“Në gjuhën shqipe. Në dialektin që ne e flasim në Kosovë”, tha “Dëshmitari D”.
Më pas edhe trupi gjykues i shtroi pyetje dëshmitarit rreth rrethanave të kësaj ngjarjeje.
Aktualisht është dhënë pauzë në gjykatore.
Seanca do të vazhdojë me marrjen në pyetje të dëshmitarit nga mbrojtja e të akuzuarve.
11:24
Dëshmitari D: Nuk e Dija Çfarë Po Bënte Lushtaku
Në gjykimin kundër “Grupit Drenica”, prokurori Michalczuk është duke vazhduar marrjen në pyetje të “Dëshmitarit D”. Ai po interesohet lidhur me detajet e vrasjes për të cilën dëshmitari akuzoi të martën Sami Lushtakun.
Prokurori e pyeti “Dëshmitarin D” se sa ishte larg ai, kur Sami Lushtaku qëlloi personin që e mbanin dy ushtarë të UÇK-së.
“Kur ato persona kanë zbrit nga mali, dikund ka pasë rreth 8 metra distancë. Ata kanë ardhë drejt nesh, ndërsa Sami Lushtaku është afru drejt tyre”, tha dëshmitari.
Më pas prokurori e pyeti “D-në” se në çfarë pozite ndodhej i qëlluari.
“Ka qenë në gjunj. Plumbin e parë ia ka dhënë pas veshit në kokë, për të vazhduar edhe me dy të tjerë”, u përgjigj dëshmitari.
Edhe aktakuza kur ngarkon Lushtakun për këtë vrasje, përmend një plumb që ish-komandanti i Zonës Operative të Drenicës ia shkrepi viktimës pas veshit në kokë.
Prokurori kërkoi të dijë nga dëshmitari, nëse ai kishte provuar ta ndalë Lushtakun për të mos e kryer këtë vrasje.
“Jo, se nuk e kam ditë çka është duke bërë, mirëpo gjatë rrugës e ka pyetur pasi që kemi hipur në veturë dhe jemi nisur drejt Prekazit se pse e bane këtë punë”, tha dëshmitari.
Ai bëri me dije se Lushtaku i ka thënë se ka qëlluar atë njeri, ngase ai ia ka vrarë më parë një kushëri.
Dëshmitari deklaroi se për këtë kushëri të Lushtakut të gjithë në Drenicë mendonin se ishte vrarë nga forcat serbe.
Seanca është duke vazhduar, ndërsa prokurori shumë shpejt pritet ta përfundojë marrjen në pyetje.
komento përmes
unk als_Latn als_Latn unk unk als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn